ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

สรุปรายงานการสอบบัญชี

งบการเงินในระยะเวลา 3 ปี
ที่ผ่านมาผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข

งบแสดงฐานะทางการเงิน

ณ วันที่ 31 ธันวาคม 2559

[]

งบแสดงฐานะทางการเงิน (ต่อ)

ณ วันที่ 31 ธันวาคม 2559

[]

งบแสดงฐานะทางการเงิน (ต่อ)

ณ วันที่ 31 ธันวาคม 2559

[]

งบกำไรขาดทุนเบ็ดเสร็จ

[]สำหรับปีสิ้นสุดวันที่ 31 ธันวาคม 2559

งบแสดงการเปลี่ยนแปลงส่วนของผู้ถือหุ้น

[]สำหรับปีสิ้นสุดวันที่ 31 ธันวาคม 2559

งบกระแสเงินสด

[]สำหรับปีสิ้นสุดวันที่ 31 ธันวาคม 2559

งบกระแสเงินสด (ต่อ)

สำหรับปีสิ้นสุดวันที่ 31 ธันวาคม 2559

[]

อัตราส่วนทางการเงิน

[]ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัทและบริษัทย่อย
ในระยะ 3 ปีที่ผ่านมา

14. การวิเคราะห์และคำอธิบายของฝ่ายจัดการ

(1) ภาพรวมของการดำเนินธุรกิจ

บริษัท พรีเมียร์ เทคโนโลยี จำกัด (มหาชน) (“บริษัท”) เป็นบริษัทหนึ่งในกลุ่มบริษัทพรีเมียร์
ซึ่งประกอบธุรกิจหลักทางด้านเทคโนโลยีสารสนเทศแบบครบวงจร (Total Enterprise
Solution and Services Provider) ผ่านการลงทุนในบริษัทย่อยคือ บริษัท ดาต้าโปร
คอมพิวเตอร์ ซิสเต็มส์ จำกัด (“บริษัทย่อย”) และประกอบกิจการให้เช่าอาคารสำนักงาน
“อาคารพรีเมียร์เพลซ” ตั้งแต่ปี 2554

ในระหว่างปี 2559
สภาวะเศรษฐกิจโดยรวมภายในประเทศแม้ว่าจะมีอัตราการเติบโตขึ้นสูงกว่าปีก่อน
แต่เนื่องจากการลดลงของมูลค่าการนำเข้าและมูลค่าการส่งออกซึ่งเป็นไปตามสถานการณ์เศรษฐกิจโลก
ทั้งจากความกังวลในเรื่อง Brexit ที่อาจส่งผลต่อเศรษฐกิจของสหภาพยุโรป
การขยายตัวในอัตราที่ต่ำของเศรษฐกิจญี่ปุ่น
และการชะลอตัวอย่างต่อเนื่องของเศษษฐกิจในประเทศจีน
ทำให้การบริโภคภายในประเทศยังคงชะลอตัว
แต่เนื่องจากความก้าวหน้าทางเทคโนโลยีและกระแสการนำเทคโนโลยีมาประยุกต์ใช้ในธุรกิจการเงิน
หรือที่เรียกว่า FinTech
ทำให้สถาบันการเงินหลายแห่งในประเทศมีการเร่งพัฒนาและลงทุนเพิ่มเติมในอุปกรณ์ทางด้านสารสนเทศเพื่อรองรับกับการเปลี่ยนแปลงที่จะเกิดขึ้นในอนาคต
ประกอบการขยายการลงทุนในธุรกิจโทรคมนาคมในสาธารณรัฐแห่งสหภาพเมียนมาร์หลังการเลือกตั้งในปลายปี
2558 ทำให้ทั้งปีบริษัทมีรายได้รวม 2,684.8 ล้านบาท เพิ่มขึ้นจากปีก่อนในอัตราร้อยละ 20
จากการขายผลิตภัณฑ์เทคโนโลยีสารสนเทศทั้งฮาร์ดแวร์และซอฟแวร์ให้กับสถาบันการเงินและบริษัทโทรคมนาคมในสาธารณรัฐแห่งสหภาพเมียนมาร์

นอกจากนี้เพื่อเพิ่มฐานลูกค้าและระดับรายได้จากการขายสินค้าและบริการของบริษัทให้กว้างขวางและคลอบคลุมกลุ่มลูกค้าที่หลายหลายมากขึ้น
บริษัทย่อยมีการจัดตั้งสาขาแห่งใหม่ในนิคมอุตสาหกรรม อำเภอศรีราชา จังหวัดชลบุรี
และมีการลงทุนขยาย Data Center เพื่อรองรับกระแสของคลาวด์คอมพิวติ้ง
และแนวโน้มพฤติกรรมของลูกค้าที่เปลี่ยนมาใช้บริการในรูปแบบของ Equipment As A Services
และ Software As A Services แทนการลงทุนในอุปกรณ์เทคโนโลยี
เพื่อลดความเสี่ยงจากการเปลี่ยนแปลงเทคโนโลยีที่รวดเร็วในปัจจุบัน

นับตั้งแต่ปลายปี 2554
ที่บริษัทมีการลงทุนในอาคารพรีเมียร์เพลซเพื่อนำมาใช้เป็นสำนักงานและใช้ในการประกอบการกิจการให้บริการเป็นศูนย์สำรองลูกค้าของบริษัทย่อยและนำพื้นที่บางส่วนให้บุคคลอื่นเช่า
จนถึงปี 2559 บริษัทได้ทำการปรับปรุงอาคารพรีเมียร์เพลซทั้งภายในและภายนอกอย่างต่อเนื่อง
เช่น การปรับปรุงระบบดับเพลิงในอาคาร (Sprinkle) ทางหนีไฟแบบระบบอัดอากาศ
การติดตั้งระบบกล้องวงจรปิดเพื่อเพิ่มความปลอดภัยให้กับผู้เช่า
การปรับปรุงระบบบำบัดน้ำเสียและระบบไฟฟ้า ระบบปรับอากาศ
การติดฟิล์มรอบอาคารมากขึ้นเพื่อลดการใช้พลังงานและรักษาสิ่งแวดล้อม
การทำทางลาดสำหรับรถเข็นคนพิการ เป็นต้น
จำนวนเงินรวมทั้งสิ้นที่บริษัทใช้ในการปรับปรุงอาคารพรีเมียร์เพลซรวมทั้งสิ้น 44.0 ล้านบาท
ปัจจุบันอัตราการเช่าพื้นที่ทั้งสิ้นในอาคารพรีเมียร์เพลซเท่ากับร้อยละ 77 ของพื้นที่เช่าทั้งหมด
แบ่งเป็นการเช่าของบริษัทย่อยร้อยละ 64 และการเช่าโดยบริษัทอื่นร้อยละ 36

(2) ผลการดำเนินงาน

ผลการดำเนินงานสำหรับงวดปีสิ้นสุดวันที่ 31 ธันวาคม 2559 ของบริษัทฯ มีกำไรสุทธิ 191.4
ล้านบาท เกิดจากกำไรจากการดำเนินงาน 8.2 ล้านบาท เงินปันผลรับ 80.0 ล้านบาท
และกำไรจากการโอนกลับค่าเผื่อการด้อยค่าของเงินลงทุนในบริษัทย่อยจำนวน 103.2 ล้านบาท
ส่วนผลการดำเนินงานของบริษัทฯและบริษัทย่อยมีกำไรสุทธิ 164.3 ล้านบาท
เพิ่มขึ้นจากปีก่อนจำนวน 43.7 ล้านบาท ซึ่งมาจากรายได้จากการขายสินค้าและบริการที่เพิ่มขึ้น
กำไรต่อหุ้นสำหรับปีเท่ากับ 1.16 บาทต่อหุ้น เพิ่มขึ้นจากปีก่อน 0.31 บาทต่อหุ้น
ซึ่งมาจากรายการเปลี่ยนแปลงที่สำคัญ ดังนี้

1.  รายได้และต้นทุนของส่วนงานจำหน่ายคอมพิวเตอร์และงานบริการเกี่ยวกับระบบงานคอมพิวเตอร์

  [] หน่วย : ล้านบาท

รายได้จากการขายสำหรับปี 2559 เท่ากับ 1,768.5 ล้านบาท เพิ่มขึ้นจากปีก่อน 381.0
ล้านบาทหรือเพิ่มขึ้นร้อยละ 27.5 เป็นรายได้จากการขายสินค้าผลิตภัณฑ์เทคโนโลยีสารสนเทศ (IT
Products) และผลิตภัณฑ์มัลติมีเดีย (Multimedia Product)
ที่เพิ่มขึ้นจากปีก่อนเนื่องจากการรับงานและการส่งมอบสินค้าในโครงการขนาดใหญ่ในระหว่างปี

รายได้จากการบริการปี 2559 เท่ากับ 851.9 ล้านบาท เพิ่มขึ้นจากปีก่อน 52.8
ล้านบาทหรือเพิ่มขึ้นร้อยละ 6.6 โดยมีรายได้ค่าบริการประเภท Non Recurring เพิ่มขึ้น 0.3
ล้านบาท รายได้ค่าบริการประเภท Recurring เพิ่มขึ้น 52.5 ล้านบาท
ซึ่งส่วนใหญ่มาจากรายได้จากงานสัญญาบริการบำรุงรักษา (Maintenance Service
Agreement) ซึ่งเป็นรายได้ต่อเนื่องจากสินค้าและบริการที่ทางบริษัทฯ ได้ขายให้แก่ลูกค้าเพิ่มขึ้น

อัตราส่วนกำไรขั้นต้นรวมอยู่ที่ร้อยละ 27.9 ลดลงจากปีก่อนในอัตราร้อยละ 2.6
จากอัตรากำไรขั้นต้นจากการขายสินค้าอยู่ที่ร้อยละ 19.7 ลดลงจากปีก่อนในอัตราร้อยละ 1.8
ส่วนอัตรากำไรขั้นต้นจากการให้บริการเท่ากับร้อยละ 45.0 ลดลงจากปีก่อนในอัตราร้อยละ 1.1

2. รายได้และต้นทุน ของส่วนงานให้เช่าพื้นที่และบริการ

[] บริษัทมีรายได้ค่าเช่าและค่าบริการสำหรับปี 2559 มีจำนวน 47.5 ล้านบาท
(ซึ่งรวมรายได้จากการให้บริษัทย่อยเช่าอาคารสำนักงาน จำนวน 33.4 ล้านบาท)
ลดลงจากปีก่อนจำนวน 2.2 ล้านบาท
เนื่องมาจากในปีก่อนมีการปรับปรุงเรียกเก็บรายได้ค่าไฟฟ้าเพิ่มเติม ต้นทุนบริการในงวดปี 2559
มีจำนวน 26.7 ล้านบาท ลดลงจากปีก่อนจำนวน 0.5 ล้านบาท
เนื่องจากในปีก่อนมีค่าใช้จ่ายในการปรับปรุงพื้นที่สำหรับให้ลูกค้ารายใหม่

3. รายได้อื่น

รายได้อื่นสำหรับปี 2559 เท่ากับ 50.4 ล้านบาท เพิ่มขึ้นจากปีก่อน 16.9
ล้านบาทหรือเพิ่มขึ้นในอัตราร้อยละ 50.5 รายการหลักมาจากส่วนลดรับจากผู้ผลิตเพิ่มขึ้น 12.6
ล้านบาท จากยอดซื้อที่เพิ่มขึ้นตามยอดขายสินค้าที่เพิ่มขึ้น และกำไรจากอัตราแลกเปลี่ยนเพิ่มขึ้น 2.1
ล้านบาท (ปีก่อนเป็นผลขาดทุนจากอัตราแลกเปลี่ยน)

4. ค่าใช้จ่ายในการขายและบริหาร

ค่าใช้จ่ายในการขายสำหรับปีจำนวน 229.5 ล้านบาท เพิ่มขึ้นจากปีก่อน 25.4 ล้านบาทหรือร้อยละ
12.4 อัตราส่วนค่าใช้จ่ายในการขายต่อรายได้จากการขายและบริการมีอัตราร้อยละ 8.7 (ปี
2558 เท่ากับ 9.3)

ค่าใช้จ่ายในการบริหารมีจำนวน 347.1 ล้านบาท เพิ่มขึ้นจากปีก่อน 3.8 ล้านบาท
หรือเพิ่มขึ้นในอัตราร้อยละ 1.1 จากรายการเปลี่ยนแปลงที่สำคัญ ดังนี้

-   ค่าใช้จ่ายบุคลากรเพิ่มขึ้นจำนวน 16.1 ล้านบาท จากการเพิ่มอัตรากำลังคน
    การปรับอัตราค่าจ้างประจำปี และการเพิ่มขึ้นของค่าใช้จ่ายในการฝึกอบรม

-   ผลขาดทุนจากอัตราแลกเปลี่ยนลดลงจำนวน 6.1 ล้านบาท ซึ่งในงวดปี 2559
    เป็นผลกำไรจากอัตราแลกเปลี่ยน

-   ผลขาดทุนจากการเปลี่ยนแปลงมูลค่าเงินทุนชั่วคราวที่ยังไม่เกิดขึ้นจำนวน 4.1 ล้านบาท
    ซึ่งในงวดปี 2559 เป็นผลกำไรจากการเปลี่ยนแปลงมูลค่าเงินลงทุนชั่วคราว

5. ค่าใช้จ่ายทางการเงิน

ค่าใช้จ่ายทางการเงินสำหรับปี 2559 มีจำนวน 8.9 ล้านบาท
ลดลงจากงวดเดียวกันของปีก่อนลดลง 3.9 ล้านบาท หรือลดลงในอัตราร้อยละ 30.5
เนื่องจากมีการปรับอัตราดอกเบี้ยของเงินกู้ยืมระยะยาวที่บริษัทฯ
ทำสัญญากับธนาคารในประเทศแห่งหนึ่ง (MLR ลบร้อยละ 1.5 ต่อปี) จากร้อยละ 5.25
เป็นร้อยละ 5 ต่อปี ตั้งแต่เดือนกรกฎาคม 2558
และจากการลดลงของวงเงินต้นที่เกิดจากการชำระคืนเงินกู้ยืมตามกำหนดในสัญญา

6. ภาษีเงินได้

ภาษีเงินได้สำหรับปี 2559 จำนวน 37.2 ล้านบาท เพิ่มขึ้นจากงวดเดียวกันของปีก่อน 10.4
ล้านบาท ประกอบด้วยภาษีเงินได้นิติบุคคลตามการคำนวณจำนวน 37.6 ล้านบาท
และรายได้ภาษีเงินได้รอการตัดบัญชีจำนวน 0.4 ล้านบาท

(3) ความสามารถในการบริหารสินทรัพย์

ณ วันที่ 31 ธันวาคม 2559 บริษัทและบริษัทย่อยมีสินทรัพย์รวมจำนวน 1,730.3 ล้านบาท
เพิ่มขึ้นจากปีก่อนจำนวน 86.0 ล้านบาท หรือคิดเป็นร้อยละ 5.2
สินทรัพย์ที่มีสาระสำคัญของบริษัทและบริษัทย่อย ได้แก่ เงินลงทุนชั่วคราว ลูกหนี้การค้าและลูกหนี้อื่น
ต้นทุนค่าบริการจ่ายล่วงหน้า สินค้าคงเหลือ อสังหาริมทรัพย์เพื่อการลงทุนและที่ดิน
อาคารและอุปกรณ์

อัตราส่วนผลตอบแทนต่อสินทรัพย์อยู่ที่ร้อยละ 9.7 เพิ่มขึ้นจากปีก่อนจำนวน 2.3
อันเนื่องมาจากผลประกอบการที่เพิ่มขึ้นในปีปัจจุบัน ส่วนมูลค่าสินทรัพย์รวมที่เพิ่มมีรายละเอียดดังนี้

1.  เงินลงทุนชั่วคราว

เงินลงทุนชั่วคราวมีจำนวน 257.7 ล้านบาท เพิ่มขึ้นจากปีก่อน 128.8 ล้านบาท
เป็นการลงทุนในหน่วยลงทุนในกองทุนเปิดตราสารหนี้กองหนึ่ง ซึ่งมีผลตอบแทนเฉลี่ยที่อัตราร้อยละ
1.38 ต่อปี

2.  ลูกหนี้การค้าและลูกหนี้อื่น

ลูกหนี้การค้าและลูกหนี้อื่นมีจำนวน 514.3 ล้านบาท ลดลงจากปีก่อน 117.0 ล้านบาท
เนื่องจากมีรับชำระเงินจากลูกหนี้การค้า
โดยเฉพาะจากการโครงการที่เป็นการลงทุนในสินทรัพย์ของลูกค้าเป็นจำนวนมากในช่วงปลายปี
และอัตราส่วนระยะเวลาเก็บหนี้โดยเฉลี่ยอยู่ที่ 78 วัน ลดลงจากปีก่อน 22 วัน
สาเหตุจากลูกหนี้ที่ลดลงปลายปี 2559

3. ต้นทุนค่าบริการจ่ายล่วงหน้า

ต้นทุนค่าบริการจ่ายล่วงหน้ามีจำนวน 185.9 ล้านบาท เพิ่มขึ้นปีก่อนจำนวน 46.3 ล้านบาท
จากการเพิ่มขึ้นของสัญญาการให้บริการระยะยาวที่ให้บริการแก่ลูกค้า
ทำให้มีการรับเงินล่วงหน้าค่าสินค้าและบริการจำนวน 193.68 ล้านบาท
ซึ่งมีจำนวนเพิ่มขึ้นจากปีก่อน 14.8 ล้านบาท
โดยในทางบัญชีจะทยอยรับรู้เป็นรายได้จากตามเงื่อนไขและระยะเวลาการให้บริการของลูกค้าแต่ละราย
และรับรู้ต้นทุนค่าบริการเป็นต้นทุนขายตามเงื่อนไขการให้บริการ เช่นเดียวกัน

[]

4. สินค้าคงเหลือและต้นทุนงานระหว่างทำ

สินค้าคงเหลือจำนวน 122.0 ล้านบาท ลดลงจากปีก่อน 76.9 ล้านบาท หรือลดลงร้อยละ 38.7
ประกอบด้วยสินค้าสำเร็จรูปจำนวน 39.9 ล้านบาท สินค้าระหว่างการติดตั้ง 73.5 ล้านบาท
และสินค้าระหว่างทาง 8.6 ล้านบาท ซึ่งสินค้าคงเหลือดังกล่าวมีคำสั่งซื้อจากลูกค้าแล้วเป็นส่วนใหญ่
ต้นทุนงานระหว่างทำมีจำนวน 75.2 ล้านบาท เพิ่มขึ้นจากปีก่อน 12.7 ล้านบาท หรือเพิ่มขึ้นร้อยละ
20.3
โดยบริษัทจะทำการสั่งซื้อจากผู้ค้าเมื่อได้รับคำสั่งซื้อจากลูกค้าแล้วเท่านั้นสำหรับสินค้าที่มีลักษณะเฉพาะโครงการ
กรณีของสินค้าที่ต้องมีไว้เพื่อขาย
บริษัทพยายามบริหารสินค้าคงเหลือให้เหลือน้อยที่สุดแต่ต้องสามารถตอบสนองความต้องการของลูกค้าได้ทันเวลา
เพื่อลดความเสี่ยงที่อาจจะเกิดจากการล้าสมัยของสินค้าประเภทอุปกรณ์เทคโนโลยีสารสนเทศ
ซึ่งมีแนวโน้มที่เปลี่ยนแปลงเร็ว

5. อสังหาริมทรัพย์เพื่อการลงทุนและที่ดิน อาคารและอุปกรณ์

อสังหาริมทรัพย์เพื่อการลงทุนมีจำนวน 157.0 ล้านบาท ลดลงจากปีก่อน 1.3 ล้านบาท
จากการซื้ออุปกรณ์เพิ่มขึ้นจำนวน 4.4 ล้านบาท และค่าเสื่อมราคาในงวดมีจำนวน 5.7 ล้านบาท

ที่ดิน อาคารและอุปกรณ์ มีจำนวน 185.9 ล้านบาท เพิ่มขึ้นจากปีก่อนจำนวน 7.0 ล้านบาท
จากการลงทุนขยาย Data Center Phase 3 และอุปกรณ์เพิ่มขึ้นจำนวน 49.0 ล้านบาท
จำหน่ายระหว่างปี 0.5 ล้านบาท และค่าเสื่อมราคาในงวดมีจำนวน 41.5 ล้านบาท

(4) สภาพคล่องและแหล่งเงินทุนของบริษัท

ตามโครงสร้างทางการเงินของบริษัท แหล่งที่มาของเงินทุนมาจาก 2 แหล่ง ได้แก่

1. เงินรับจากกิจกรรมดำเนินงาน

เงินรับจากกิจกรรมดำเนินงานมีจำนวน 309.7 ล้านบาท เพิ่มขึ้นจากปีก่อน 68.7 ล้านบาท
สาเหตุหลักมาจาก การเพิ่มขึ้นของยอดรายได้จากการขายสินค้าและกำไรจากการดำเนินงานในปี
2559 การเปลี่ยนแปลงในสินค้าคงเหลือและต้นทุนงานระหว่างทำเพิ่มขึ้นจากปีก่อน 8.0 ล้านบาท
เงินสดรับจากลูกหนี้การค้าและลูกหนี้อื่นเพิ่มขึ้นจากปีก่อน 170.1 ล้านบาท
และเงินรับล่วงหน้าค่าสินค้าและบริการลดลงจากปีก่อน 63.6 ล้านบาท
ในขณะที่เงินสดจ่ายเจ้าหนี้การค้าและเจ้าหนี้อื่นเพิ่มขึ้นจากปีก่อน 100.1 ล้านบาท

2. กระแสเงินสดจากการจัดหาเงินทุน

เงินสดสุทธิใช้ไปในการจัดหาเงินทุนลดลงเนื่องจากในระหว่างปี 2558
บริษัทได้ทำการรีไฟแนนซ์วงเงินสินเชื่อกับสถาบันการเงินแห่งใหม่วงเงินจำนวน 200 ล้านบาท
(อัตราดอกเบี้ย MLR ลบร้อยละ 1.5 ต่อปี) เพื่อนำมาชำระคืนเงินกู้ยืมกับสถาบันการเงินเดิม
ซึ่งมีมูลหนี้คงค้างจำนวน 179.0 ล้านบาท (อัตราดอกเบี้ย MLR บวก ร้อยละ 1.25 ต่อปี)
เพื่อบริหารต้นทุนทางด้านดอกเบี้ยจ่ายให้ลดลง
และมีการจ่ายคืนเงินกู้ยืมระยะสั้นจากบริษัทอื่นเพื่อใช้ในการจ่ายชำระค่าสินค้าของบริษัทเป็นจำนวนมาก
ในขณะที่ปี 2559 บริษัทมีกระแสเงินสดรับจากเงินกู้ยืมระยะสั้นจากบริษัทอื่น จำนวน 24.5 ล้านบาท
เป็นเงินกู้ยืมที่บริษัทย่อยได้ทำสัญญากับบริษัทในประเทศแห่งหนึ่ง
ซึ่งจะมีเงื่อนไขและกำหนดชำระขึ้นแตกต่างกันไปตามเงื่อนไขในแต่ละสัญญา

กระแสเงินสดใช้ไปในหนี้สินระยะยาวซึ่งเกิดจากการทำสัญญาเช่าทางการเงินและเงินกู้ยืมระยะยาว
ซึ่งบริษัททำเพื่อเช่าใช้และซื้ออุปกรณ์ที่ใช้ในการดำเนินงาน จำนวนรวม 0.2 ล้านบาท
ลดลงจากปีก่อน 18.3 ล้านบาท
จากการจ่ายชำระค่างวดตามกำหนดเวลาตามสัญญาและการทำสัญญาเช่าทางการเงินและเงินกู้ยืมระยะยาวของบริษัทย่อยที่เพิ่มขึ้นในระหว่างปี

บริษัทมีการพิจารณาสภาพคล่องและความจำเป็นในการใช้แหล่งเงินทุนอย่างสม่ำเสมอเพื่อบริหารจัดการกระแสเงินสดรับ-จ่าย
ให้เกิดความสมดุล ป้องกันไม่ให้เกิดปัญหาเรื่องสภาพคล่อง
โดยกำหนดระยะเวลาและประเภทของแหล่งเงินทุนให้สอดคล้องกับความต้องการใช้เงิน
และสามารถบริหารต้นทุนทางด้านดอกเบี้ยจ่ายลดลง

(5) ปัจจัยหรือเหตุการณ์ที่จะมีผลต่อการดำเนินงานในอนาคต

ความก้าวหน้าทางเทคโนโลยีมีการเปลี่ยนแปลงไปอย่างรวดเร็ว ไม่ว่าจะเป็นคลาวด์ คอมพิวติ้ง
บิ๊กดาต้า ไอโอที (IoT : Internet of Things)
ที่มีความเชื่อมโยงกันและมีแนวโน้มที่จะก้าวเข้าสู่โลกดิจิตอล (Digital Era) อย่างแท้จริง
องค์กรต่างๆ
ต้องเร่งศึกษาและทำความเข้าใจเพื่อปรับปรุงและเปลี่ยนแปลงการบริหารงานภายในองค์กรให้สามารถรองรับการเปลี่ยนแปลงของเทคโนโลยีและยังคงความสามารถในการแข่งขันในตลาดได้

สำหรับในประเทศไทย คลาวด์คอมพิวติ้ง มีบทบาทมากขึ้นและกำลังได้รับความสนใจจากองค์กรต่างๆ
ที่จะนำมาใช้แทนระบบเทคโนโลยีสารสนเทศระบบแบบเดิม (Traditional IT)
และให้ความสนใจกับการใช้ซอฟแวร์แบบบริการ (Software as a Services) มากขึ้น
ซึ่งบริษัทย่อยก็ได้มีการปรับตัวในการดำเนินธุรกิจเพื่อรองรับการให้บริการดังกล่าว เช่น
การสร้างพันธมิตรกับผู้นำตลาด IaaS อย่างอเมซอนและไมโครซอฟท์
เพื่อให้เกิดความหลากหลายในการให้บริการแก่ลูกค้า การมีศูนย์คอมพิวเตอร์
ศูนย์สำรองข้อมูลฉุกเฉินและสำนักงานสำรองฉุกเฉินซึ่งได้เปิดให้บริการมาตั้งแต่ปี พ.ศ. 2552
และมีการพัฒนาปรับปรุงอย่างต่อเนื่อง
เพื่อให้มีความพร้อมในการให้บริการตามเทคโนโลยีและความต้องการของลูกค้าที่เปลี่ยนแปลงไป
นอกจากนี้
บริษัทยังสร้างคุณภาพของงานบริการให้เกิดความแตกต่างจากผู้ประกอบการรายอื่นด้วยการเป็นผู้ให้บริการเทคโนโลยีสารสนเทศแบบครบวงจร
ซึ่งมีคุณภาพและมาตรฐานเป็นที่ยอมรับในระดับสากล
โดยบุคคลากรมืออาชีพที่ได้รับการอบรมอย่างต่อเนื่องและมีประสบการณ์สูง